CELEX: 62013CN0529
Language: et
Date: 2013-10-08 00:00:00
Title: Kohtuasi C-529/13: Eelotsusetaotlus, mille on esitanud Verwaltungsgerichtshofs (Austria) 8. oktoobril 2013 — Georg Felber versus Bundesministerin für Unterricht, Kunst und Kultur

18.1.2014   
            
            
               ET
            
            
               Euroopa Liidu Teataja
            
            
               C 15/3
            
         Eelotsusetaotlus, mille on esitanud Verwaltungsgerichtshofs (Austria) 8. oktoobril 2013 — Georg Felber versus Bundesministerin für Unterricht, Kunst und Kultur
   (Kohtuasi C-529/13)
   2014/C 15/03
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kaebuse esitaja: Georg Felber
   
      Vastustaja: Bundesministerin für Unterricht, Kunst und Kultur
   
      Eelotsuse küsimused
   
   
               1)
            
            
               Kas — piiramata Euroopa Liidu põhiõiguste harta (edaspidi „põhiõiguste harta”) artikli 52 lõike 1 ja nõukogu 27. novembri 2000. aasta direktiivi 2000/78/EÜ (1), millega kehtestatakse üldine raamistik võrdseks kohtlemiseks töö saamisel ja kutsealale pääsemisel (edaspidi „direktiiv 2000/78/EÜ”) artikli 6 kohaldamist — tegemist on (otsese) diskrimineerimisega vanuse alusel põhiõiguste harta artikli 21 lõike 1 ja/või direktiivi 2000/78/EÜ artikli 2 lõike 1 ja lõike 2 punkti a tähenduses, kui põhi- või keskkooliastme õpingute aega võetakse eelnenud perioodidena arvesse üksnes siis, kui need läbiti pärast ametniku 18. eluaasta täitumist, kusjuures nimetatud eelnenud perioodid ei ole olulised mitte ainult pensioniõiguse, vaid ka pensioni suuruse seisukohast ja kõnealust pensioni (kogupension) käsitatakse siseriikliku õiguse kohaselt töötasuna, mida makstakse ka pärast ametniku pensionileminekut edasi kestva avalik-õigusliku teenistussuhte alusel?
            
         
               2)
            
            
               Kui vastus on jaatav, siis kas ametnik saab — põhiõiguste harta artikli 52 lõike 1 ja/või direktiivi 2000/78/EÜ artikli 6 kohase õigustava aluse puudumise korral (vt selle kohta järgmine kolmas küsimus) — tugineda eelnenud perioodide arvessevõtmise taotlusega seotud menetluses põhiõiguste harta artikli 21 ja/või direktiivi 2000/78/EÜ artikli 2 vahetule kohaldatavusele ka siis, kui ta ei ole sel ajal veel pensionil, kuna siseriikliku õiguse kohaselt — kui õiguslik olukord ei ole tema pensionilemineku ajal muutunud — võib sellise taotluse tagasilükkamise õigusjõudu pensioni arvestamise menetluses või uue taotluse esitamisel nende perioodide arvessevõtmiseks tema vastu ära kasutada?
            
         
               3)
            
            
               Kui vastus on jaatav, siis kas kõnealune ebavõrdne kohtlemine on põhiõiguste harta artikli 52 lõike 1 ja/või direktiivi 2000/78/EÜ artikli 6 lõike 1 ja/või lõike 2 tähenduses
               
                           a)
                        
                        
                           õigustatud, et kehtestada isikutele, kelle sünnikuupäev on pärast kooli alustamise aasta koolialguse kuupäeva, või isikutele, kes õppisid pikendatud keskastmega koolis ja pidid seetõttu käima õpingute lõpetamiseks koolis ka pärast 18. eluaasta täitumist, samad tingimused kui nendele isikutele, kes lõpetasid põhi- või keskkooli juba enne 18. eluaasta täitumist, isegi kui pärast 18. eluaasta täitumist läbitud õpingute perioodi arvessevõtmine ei piirdu ainult nimetatud juhtudega;
                        
                     
                           b)
                        
                        
                           õigustatud, et välistada pensioniõigust andvatest perioodidest aeg, mil isik ei käinud põhimõtteliselt tööl ja ei teinud seega ka sissemakseid pensioniskeemi; kas selline õigustus eksisteerib hoolimata asjaolust, et ka põhi- või keskkoolis käimise perioodi eest ei tule pärast 18. eluaasta täitumist alguses kõigepealt sissemakseid teha ning selliste õppeperioodide hilisema arvessevõtmise korral tuleb niikuinii teha spetsiaalne sissemakse pensioniskeemi;
                        
                     
                           c)
                        
                        
                           õigustatud, sest enne 18. eluaasta täitumist möödunud eelnevate perioodide arvessevõtmise välistamist tuleb käsitada samaväärsena „kutsealases sotsiaalkindlustuskavas osalemise vanusepiiriga” direktiivi 2000/78/EÜ artikli 6 lõike 2 tähenduses?
                        
                     
         
      (1)  Nõukogu 27. novembri 2000. aasta direktiiv 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16, ELT eriväljaanne 05/04, lk 79).